
Ziua 1. BUCURESTI – SINGAPORE 
Intalnire cu reprezentantul agentiei pe aeroportul Henri Coanda, ora 15.45, imbarcare si zbor spre Singapore, ora 17.45, via Amsterdam. Plecare din Amsterdam la ora 21.45. Noapte in avion.
Ziua 2. SINGAPORE
Sosim in Singapore ora 16.55 ( ora locala ). Fondat ca o colonie britanica acum doua secole, Singapore – ‘Orasul Gradina’ a devenit unul din cele mai prospere state din lume. Arhitectura urbana fascinanta, cu cladiri zgarie-nori care marginesc bulevardele largi, influentele amestecate chineze, indiene si malaeziene, clima tropicala, bucataria delicioasa, mall-urile ultramoderne si o vibranta viata de noapte, fac din Singapore o veritabila ‘perla a Asiei’, situat in topul celor mai vizitate orase ale lumii. Transfer la hotel si cazare in Singapore.
Ziua 3. SINGAPORE 
Mic dejun. Tur optional al orasului Singapore, in care vom vizita Orchard Road (principala artera comerciala), Chinatown, Templul budhist Sasaranamsi, Riverside ( centrul colonial cu numerose statui, teatre, muzee, restaurante si baruri), Little India, cartierul Kampong Glam, cu templul Kwan Im Thong si Moscheea Sultanului. In a doua parte a zilei, vizita optionala a Insulei Sentosa, un loc minunat pentru liniste si relaxare. Transportul se va face cu telecabina de pe muntele Faber, admirand panorama extraordinara a orasului. Vom vizita Templul taoist Da Bogong, dupa care vom ‘plonja’ in fascinanta lume subacvatica a celui mai mare oceanarium tropical din Asia, cu peste 2500 de vietati marine, printre care peste zece specii de rechini, pe care ii putem privi in timp ce ne plimbam relaxati pe culoarele circulare din sticla. Dupa rechini urmeaza ‘parada’ delfinilor de la Dolphin Lagoon. Seara ne putem delecta cu spectacolul de sunet si lumini Cantecele Marii ‘interpretat’ de fantanile muzicale. Cazare Singapore.
Ziua 4. SINGAPORE

Mic dejun. Timp liber in Singapore pentru vizite individuale. Seara transfer la aeroport pentru zborul spre Cairns. Noapte in avion. 
Ziua 5. WELCOME IN AUSTRALIA !

Sosim dimineata in Cairns, situat in nord-estul continentului, pe tarmul Pacificului, ‘poarta catre Marea Bariera de Corali’. In drum spre hotel vom face un tur de orientare. Oras intim si totusi sofisticat, inconjurat de peisajele maiestoase ale muntilor acoperiti cu paduri tropicale si vegetatie luxurianta, Cairns este o destinatie turistica obligatorie pentru orice calator ajuns in Australia. Marea Bariera de Corali se afla in imediata proximitate, la mai putin de o ora cu vaporasul, cuprinzand cea mai mare biodiversitate si abundenta de fauna marina de pe planeta. Cazare Cairns.
Ziua 6. MAREA BARIERA DE CORALI

Mic dejun. Transfer matinal in portul de ambarcatiuni usoare si ne imbarcam la bordul unui catamaran de mare viteza, plecand in cea mai exotica si mai fascinanta calatorie pe mare. Destinatia noastra: Marea Bariera de Corali ! Pe durata calatoriei vom putea sa urmarim pe monitoare o prezentare captivanta tinuta de biologi marini. Marea Bariera de Corali este cel mai mare biosistem de recifuri din lume, compus din 2900 de recifuri individuale, intins pe o arie uriasa, de peste 300 mii km². Este singura mare structura de organisme vii care poate fi vazuta din spatiul cosmic. O mare parte a acestui uluitor ecosistem de recifuri este protejat de Parcul Marin, care incearca sa limiteze impactul omului asupra mediului. Ajungem in mijlocul rezervatiei si vom avea timp liber pentru a ne bucura de aceasta splendoare salbatica, un spectacol subacvatic cu infinite forme si culori, inegalabil in niciun alt loc de pe glob. Imbracati in veste flotante, vom putea face snorkeling sau, daca nu dorim sa ne udam, putem alege sa admiram varietatea uimitoare de pesti tropicali si corali de pe platforma de observatie subacvatica. Pranzul se va servi pe ponton. Dupa-amiaza tarziu ne intoarcem in port, de unde vom fi transferati la hotel. Cazare Cairns.
Ziua 7. PADUREA TROPICALA & CULTURILE ABORIGENE

Mic dejun. Astazi vom putea participa la o excursie optionala de exceptie, traversand peisajele spectaculoase ale padurii tropicale intr-un voiaj inedit cu trenul panoramic, dupa care vom ‘zbura’ pe deasupra junglei cu telegondola, prilej de a admira in voie privelistile extraordinare, cu Marea de Corali la orizont, Insula Verde si lacurile sclipitoare. Ne vom imbarca dimineata in Kuranda Scenic Train pentru un calatorie relaxanta prin inima padurii tropicale, trecand pe langa cascade si peisajele exotice, pentru a ajunge la Kuranda. Vom avea timp sa ne bucuram de frumusetea acestui mic orasel inconjurat de natura luxurianta, unde vom putea vizita Sanctuarul Ursuletilor Koala, Rezervatia de Fluturi sau Parcul de Serpi. A doua etapa a calatoriei o vom face cu telegondola Skyrail, votata ani la rand ca fiind cea mai mare atractie turistica a Australiei. Vom pluti pe o distanta de 8 km pe deasupra padurii tropicale virgine, coborand apoi in adancime in umbra arborilor uriasi, atenti sa observam vegetatia coplesitoare si diverse animale salbatice. La Caravonica – statia noastra de debarcare – vom pasi intr-o lume magica, cu spectacole autentice sustinute de triburile Tjapukai, una din cele mai vechi culturi aborigene din Australia. Pentru prima data un intreg parc este dedicat in scopul conservarii si prezentarii culturii aborigene cu ajutorul tehnologiei moderne. Cazare Cairns.
Ziua 8. CAIRNS - BRISBANE

Mic dejun. Transfer la aeroport si zbor spre Brisbane, capitala statului Queensland, al treilea mare oras al Australiei dupa Sydney si Melbourne. La sosire vom face un tur panoramic, admirand arhitectura contrastanta dintre blocurile turn din sticla si cladirile istorice coloniale din piatra, pietele si strazile pitoresti pavate, marginite de cafenele si restaurante, King George Square, Primaria. Dupa-amiaza vom putea vizita, optional, primul si cel mai mare Sanctuar de ursuleti koala din lume, prilej de a ne delecta privirea cu aceste superbe mamifere arboricole rare, marsupiale la fel ca si cangurii, pe care ii vom intalni de asemenea in aceasta rezervatie. ( Ursuletii Koala nu sunt in fapt o specie de ursi, cuvantul ‘koala’ provenind din vechea limba aborigena australiana si inseamna ‘fara apa’, aluzie la dieta de baza a ursuletilor formata din frunze de eucalipt, bogate in apa, astfel incat acestia nu sunt nevoiti sa mai coboare din copac pentru a se hidrata ). Seara o putem incheia cu o plimbare cu vaporasul pe raul Brisbane, pentru a admira panorama orasului dintr-o noua perspectiva. Cazare Brisbane.
Ziua 9. GOLD COAST
Mic dejun. Timp liber in Brisbane, altfel, excursie optionala in minunata statiune Gold Coast, oras de coasta numit si ‘Surfers Paradise’, cu plaje largi, mall-uri renumite, stranduri intinse de-a lungul oceanului, asemanator coastelor Floridei si o mare varietate de activitati turistice. Orasul gazduieste sapte mari parcuri tematice, printre care Seaworld, Dreamworld sau Warner Bros. Movie World. Timp liber in Gold Coast pentru plaja, plimbari sau vizitarea unuia dintre parcurile tematice. Vom continua excursia urcand pe ‘Hinterland’, platoul vulcanic al Muntelui Tamborine, acoperit de paduri tropicale, de unde se deschide o panorama unica asupra coastei. Vom intalni plantatii pitoresti de avocado, kiwi si numeroase comunitati locale care isi vand obiectele de arta exotice, sculpturi, picturi si bijuterii. Timp liber pentru a explora frumusetile locului, plimbandu-ne pe ‘Aleea Galeriilor’ , vizitand pesterile artificiale. Intoarecere in Brisbane si cazare.
Ziua 10. BRISBANE - CHRISTCHURCH

Mic dejun. Transfer matinal la aeroport si zbor spre Christchurch, in Noua Zeelanda, strabatand doua fusuri orare ( 10 ore inainte fata de ora Romaniei ). ‘Orasul Gradina’, traversat de raul Avon, este cea de-a doua mare zona urbana a Noii Zeelande, oras aerisit, cu o abundenta de parcuri si gradini. La sosire vom face un tur de oras, vizitand Cathedral Square, unde se afla centrul istoric, Christ Church, Catedrala Anglicana. Timp liber. Cazare Christchurch.

Ziua 11. CHRISTCHURCH – MT. COOK - QUEENSTOWN

Mic dejun. Plecam cu autocarul spre Queenstown, parcurgand ruta Alpilor, prin Parcul National Aoraki Mt. Cook, parte din patrimoniul natural UNESCO. Mount Cook este cel mai inalt lant de munti din Noua Zeelanta, oferind peisaje spectaculoase, cu vai adanci, ghetare mirifice si platouri ametitoare. Vom ajunge la Mt. Cook Village, situat la poalele Ghetarului Hooker, unde vom servi masa de pranz. Sosim dupa-amiaza la Queenstown, oras-statiune din sudul insulei Noua Zeelanda, asezat in jurul lacului glaciar Wakatipu. Muntii spectaculosi, reflectati in apa limpede a lacului, domina orizontul acestui mic paradis alpin, creand un tablou monumental. Transfer la hotel si timp liber. Cazare Queenstown.

Ziua 12. MILFORD SOUND

Mic dejun. Cei pasionati de peisaje grandioase pot opta astazi pentru o excursie cu autocarul si vaporasul la Milford Sound, cea mai faimoasa atractie turistica a Noii Zeelande. Vom parcurge un traseu captivant, printre vaile muntilor maiestosi, pentru a ajunge in jurul pranzului la Milford Sound, fiord spectaculos la Marea Tasmaniei, sculptat de ghetari de-a lungul a milioane de ani. Ne vom imbarca intr-o croaziera minunata si vom strabate lungimea fiordului pana la mare, strajuit de  peisajele dramatice ale muntilor inalti acoperiti de paduri, stanci uriase verticale si cascade care se revarsa de la peste 1000 de m altitudine. Vom putea sa observam fauna specifica, cel mai adesea delfinii jucausi, foci si pinguini. La debarcare vom servi pranzul, dupa care ne vom intoarce in Queenstown. Cazare.

Ziua 13. QUEENSTOWN - AUCKLAND

Mic dejun. Timp liber pana la transferul de la aeroport pentru zborul spre Auckland. Sosire in Auckland, cea mai mare concentratie urbana din Noua Zeelanda, oras cosmopolit si modern, un amestec de culturi si etnii diferite, printre care populatia polineziana reprezinta o mare parte. Orasul este construit pe un camp vulcanic, de-a lungul unui istm generos din nordul tarii, fiind botezat si ‘Orasul Navigatorilor’ datorita miilor de iahturi si ambarcatiuni de lux care populeaza Marina Waitemata si Golful Hauraki. Vom face un tur panoramic al orasului, dominat de Sky Tower, cel mai inalt turn din emisfera sudica. De la inaltimea de 327 m vizibiliatatea ajunge, intr-o zi senina, pana la 80 km. Transfer la hotel si cazare.

Ziua 14. AUCKLAND & INSULA WAIHEKE

Mic dejun. Timp liber in Auckland pentru plimbari, vizite individuale, cumparaturi. Optional putem participa la excursie pe Insula Waiheke, cea mai nordica insula a Noii Zeelande. Aflata la 35 de minute cu ferry-boat-ul, Waiheke este o destinatie turistica foarte populara, cu plaje superbe si cele mai renumite centre viticole. Intoarcere dupa-amiaza tarziu in Auckland. 

Ziua 15. AUCKLAND - SYDNEY
Mic dejun. Zbor spre Sydney, cel mai mare, mai vechi si mai cosmopolit oras al Australiei. Vom vizita Sydney Harbor Bridge, Darling Harbour, Syney Tower si centrul orasului cu Opera House – capodopera de arhitectura monumentala, una din cele mai faimoase si mai fotografiate cladiri din lume. Cazare Sydney.

Ziua 16. SYDNEY

Mic dejun. Aceasta zi o vom petrece dupa bunul plac, avand timp sa exploram in voie frumusetile acestui oras sublim. Puteti alege sa vizitati Acvariul, Sydney Wildlife World ( una din cele mai mari gradini zoologice din lume ), Muzeul de Arta Contemporana, Galeriile de Arta etc. Optional, dimineata, putem participa la o experienta unica, de neuitat, intr-un voiaj de aprox 3 ore cu vaporasul in largul golfului pentru a admira balenele cu cocoasa care traverseaza regulat coasta sudica a orasului Sydney, prilej de a imortaliza cu aparatul foto ultimele amintiri fantastice din Australia. Pe langa spectacolul migratiei balenelor, se pot vedea adesea numeroase grupuri de delfini si albatrosi. Seara participare optionala la o cina traditionala cu spectacol. Cazare Sydney.

Ziua 17. SYDNEY - MELBOURNE

Mic dejun. Zbor spre Melbourne. Sosim in cea de-a doua mare metropola a Australiei, capitala statului Victoria, situata in sudul continentului. Vizitam Melbourne, oras fermecator, asezat pe malul raului Yarra, un amestec de vechi si nou, cu cladiri monumentale datand din epoca victoriana si constructii zgarie-nori care domina orizontul metropolei. Turul ne poarta prin Docklands, Royal Arcade, Chinatown, trecand pe langa Primarie si Parlamentul statului Victoria, vizitand Catedrala si centrul istoric. Transfer la hotel si cazare.
Ziua 18. MELBOURNE & PHILIP ISLAND
Mic dejun. Astazi vom putea alege o excursie pe Philip Island, ocazie de a vedea magnifica parada de pinguini pitici, unul din rarele locuri de pe planeta unde poate fi observata aceasta specie. ‘Parada’ are loc intotdeauna inainte de apus, cand sutele de pinguini se intorc ‘in formatie’ din apele marii si urca pe dunele galbene de nisip pentru a se odihni, creand un spectacol captivant, care atrage peste 3 milioane de vizitatori in fiecare an. Pana la parada, putem explora rezervatia Wilde Park Life, cu canguri care hoinaresc intr-o generoasa libertate, ursuleti koala, diavoli tasmanieni, diverse specii de papagali si pasari de prada, serpi si reptile. O alta atractie este Seal Rocks, un sanctuar al peste 16 mii de foci, cea mai mare colonie din Australia. Intoarcere in Melbourne seara si cazare.
Ziua 19. MELBOURNE – KUALA LUMPUR
Mic dejun. Transfer matinal la aeroport si zbor spre Kuala Lumpur. Sosire dupa pranz, instalare la hotel si timp liber. Cazare Kuala Lumpur.
Ziua 20. KUALA LUMPUR & PUTRAJAYA
Mic dejun. Vizitam Kuala Lumpur, ale carui principale atractii se concentreaza in doua mari zone de interes: Centru Orasului si Triunghiul de Aur. Vom admira Dataran Merdeka ( Piata Independentei ), Cladirea Sultan Abdul Samad, Moscheea Nationala, Chinatown, Turnurile Gemene Petronas ( pana nu de mult cele mai inalte din lume, depasite astazi de ‘Taipei 101 Tower’ ), Turnul Menara KL, unde putem urca pentru o panorama extraordinara asupra metropolei, de la inaltimea de 276 m, unde se afla un restaurant rotitor. Dupa-amiaza excursie optionala in Putrajaya, ’Orasul Gradina’, cel mai nou si mai sofisticat concept urban al Malaeziei, planificat si construit in urma cu doar un deceniu, centrul administrativ federal al metropolei. Patrujaya se bucura de cladiri impozante si parcuri superbe. Vom face o plimbare cu barcile traditionale pe canale pentru o vedere panoramica. Vom admira Perdana Putra ( resedinta primului ministru ), Putra Mosque, frumos colorata in roz, cu cea mai inalta minareta din Asia de sud-est, Palatul de Justitie, Piata Independentei etc. Cazare Kuala Lumpur.
Ziua 21. PENSINSULA MALACCA
Mic dejun. Timp liber in Kuala Lumpur sau, optional, vizita a pensinsulei Malacca si a orasului cu acelasi nume, al carui centru se remarca pe lista celor mai proeminente situri din patrimoniul UNESCO. Vom vizita vechiul port comercial (cel mai vechi port din Malaezia ), colina St. Paul situata in vechiul orasel Bandar Hilir de unde putem avea o panorama inedita asupra zonei, poarta Fort de Santiago si ruinele Bisercii Sf. Paul ce adapostesc pietre funerare din sec. al XVII-lea din timpul stapanirii daneze. Dupa pranz, pe care il vom servi la un restaurant local, plimbare pe Jonker Street unde vom descoperi magazine de antichitati si unde exista cel mai vechi templu chinezesc din Malaezia, Cheng Hoon Teng. Spre sfarsitul zilei vom cunoaste stilul de viata Malay intr-o asezare traditionala malaeziana, Kampong Kling. Intoarcere in Kuala Lumpur. Seara tarziu transfer la aeroport pentru zborul de intoarcere acasa ( plecare ora 23.40 ). Se calatoreste noapte.

Ziua 22. BUCURESTI
Sosire ora 5.45 dimineata in Amsterdam si zbor in conexiune spre Bucuresti, ora 11.35. Sosire pe aeroportul Henri Coanda ora 15.40.
	SERVICII INCLUSE:
	NU SUNT INCLUSE IN COSTUL PROGRAMULUI:

	● zborurile internationale si interne Bucuresti-Singapore, Singapore-Cairns, Cairns-Brisbane, Brisbane-Sydney, Stdney-Melbourne, Melbourne- Kuala Lumpur, Kuala Lumpur-Bucuresti;
● transferurile cuprinse in program,  transport pe durata programului cu autocar modern sau cu minibus;
● 18 nopti cazare cu mic dejun in hoteluri de 3*-4*: 2 nopti  Singapore, 3 nopti Cairns, 2 nopti Brisbane, 1 noapte Christchurch, 2 nopti Queenstown, 2 nopti Auckland, 2 nopti Sydney, 2 nopti Melbourne, 2 nopti Kuala Lumpur ;
● vizitele cuprinse in program, inclusiv vaporasul la Marea Bariera de Corali cu pranz inclus;
● intrarile la obiectivele turistice si in rezervatii ;
● ghid insotitor roman si ghizi locali.

	● taxele de aeroport si securitate pentru zborurile internationale si interne 495 € 

● taxa procesare viza Australia 100 €;
● asigurarea medicala;
● taxa de iesire din Noua Zeelanda aprox. 25 € ( se achita local );
● excursiile optionale;
● bacsisuri obligatorii 60 € / pers
● alte servicii decat cele mentionate.




	PLECARI
	LOC IN CAMERA DUBLA 
	SUPLIMENT SINGLE

	9 oct
	4390 €
	980 €


Reducere copii max 12 ani: 10% din tariful net, fara taxe ( doar pentru cazarea in camera cu 2 adulti ) si 50% la excursiile optionale. Nu se acorda reduceri pentru a treia persoana adulta in camera. Grup minim 15 pers. 
EXCURSII SI ACTIVITATI OPTIONALE : 
■ Turul orasului Singapore cu pranz inclus: 33 €

■ Kuranda Scenic Train, Skyrail & Centrul Tjapukai cu pranz inclus: 97 €
■ Sanctuarul Lone Pine al ursuletilor Koala din Brisbane: 29 € ( inclusiv transferuri )

■ Gold Coast & Hinterland: 59 €
■ Fiordurile Milford Sound, plecare din Queenstown, cu pranz inclus: 102 €

■ Philip Island cu intrare la Parada Pinguinilor si Wilde Park Life: 88 €

■ Croaziera ‘Migratia Balenelor’ in golful Sydney, inclusiv transferuri: 57 €

Toate excursiile optionale includ intrarea si eventualele taxe la obiectivele turistice vizitate.
● Clasificarea hotelurilor, lodege-urilor, restaurantelor este cea oficial atribuita de organele de resort din tarile vizitate. Hotelurile mentionate in program pot fi modificate, oferindu-se alternative similare. 
●  Datorita complexitatii programului, traseul poate fi modificat in anumite situatii, functie de conditii climatice, orare de zbor, conexiuni etc.  

● Excursia traverseaza zone geografice diferite, cu temperatura si umiditate variabila,  in conseciinta recomandam haine atat pentru anotimpuri calde (vara ), cat si pentru anotimpul racoros (toamna), pelerina sau geaca de ploaie, incaltaminte comoda, ochelari de soare, crema solara, alifie impotriva tantarilor. Datorita sensibilitatii pe care anumiti turisti o pot avea fata de ingredientele folosite diversele preparate culinare ale zonelor vizitate, se recomanda ca inainte de plecare sa se ia in bagaj si pastile pentru digestie. Trebuie avut in vedere ca apa de la robinet nu este intotdeauna potabila (a se consulta ghizii pe traseu). Folosirea apei de la robinet chiar pentru spalatul fructelor sau a dintilor poate cauza probleme de sanatate. 

●  Zborul pentru acest program este operat de compania KLM si companii aeriene locale din Australia si Asia ( se pot modifica ). Orarele de zbor si reperele orare mentionate sunt cu titlu informativ si pot fi schimbate. Agentia nu este responsabila in cazul in care programul turistic nu poate fi realizat, partial sau total, datorita modificarii orarului de zbor, intarzierii sau anularii curselor aeriene. Siguranta bagajelor pe durata transportului aerian cade in sarcina companiei aeriene. 
● Conform legilor internationale, doar ghizii locali au dreptul sa ofere servicii in interiorul muzeelor, monumentelor, asezamintelor de cult etc. Astfel, ghizii romani vor oferi explicatii turistilor doar in afara obiectivelor turistice, ghidajul cu ghizi autorizati locali, acolo unde nu sunt prevazuti in program, putand fi posibil doar daca grupul de turisti consimte la angajarea acestora. Vizitarea muzeelor, datorita intereselor si gusturilor diferite ale turistilor, se face individual, cu stabilirea in prealabil de catre ghid a locului si orei de intalnire cu grupul. Anumite obiective turistice incluse in program pot sa-si modifice orarul de vizitare fara instiintare prealabila.
● Pe durata circuitelor, sosirea la cazare se face de regula seara, putand aparea intarzieri datorita conditiilor de trafic, vreme, etc. Orele de sosire la cazare variaza de la o zi la alta, in functie de programul turistic. Agentia nu se face raspunzatoare pentru nerespectarea sau intarzierea programului turistic datorita conditiilor de trafic ( ambuteiaje, inchiderea sau schimbarea anumitor sectoare de drum etc.), a vremii, a vamilor sau a indisciplinei anumitor turisti ( intarzieri, atitudini ofensatoare sau ostile fata de ghizi, conducatorii auto etc. ).
● Copiii minori pot calatori doar: a) insositi de ambii parinti b) insostiti de unul din parinti care sa aibe acordul notarial al  parintelui care nu calatoreste ( sau incredintare prin hotarare judecatoreasca definitiva, certificat de deces ); c) insositi de un adult cu certificat de cazier judiciar in original si acordul notarial al ambilor parinti. 

●  Se recomanda ca la inscrierea in excursie sa se incheie si asigurarea facultativa ‘storno’, care presupune rambursarea de catre asigurator a sumelor avansate in cazul retragerii din anumite motive specificate in polita de asigurare.
●  Pentru a evita eventuale situatii de confuzii sau neintelegeri, turistii au obligatiia ca la inscriere sa citeasca Conditiile Generale de Participare.

